onke; lonto ibonisa ukuba bangabantu abaluncedo kweai sitili se Dike. Inkutalo nemfundo zizinto ekungeko luhla- nga lunoku pumelela ngapandle kwazo.

IMPATO KWABANTSUNDU.

Yena uya kuzama ukuba abantu abantsundu benzelwe onke amalungelo awenzclwa abamhlope ; kungabiko **kuketa**. Kufuneka ukuba akuselwo umntu **ontsundu**, angaketwa. Wobacasa ngako konke anako ababandozeli.

ABAHLOBO BAKE.

Amadoda amakulu, anodumo, **awaziwayo** ngabantsundu ukuba zihlobo zawo, uya kuqelana nawo okunye, awenze izihlobo zake ; ingekuko ukuba uyakuqala namhla, kuba kakade uyazana nawo, ezizihlobo zake, **nezomzi** aze kuwo. Lomadoda nganjengo Dr. Stewart, Mr Innes, no Solomon. Angetandi kwenza nto ngapandle kwecebo lika Dr. Stewart, nabo abakankanyileyo.

IPASI.

Lomteto we pasi wawenzelwe abantu abange pantsi kwe Nkosazana, abantu abavela pandle komda we Koloni (foreigners.) Inkatazo ngazo ibicasene nomteto. Ngoku ke abavoti bona abasafuneki behamba nge pasi, kupela xa umntu aquba impaHla.

amakepekepe *{Douse Duty?)*

Lemali lifikile ixesha lokuba ipele, kuze endaweni yayo kurafiswe utywala. Yayingati iyakuba yimali yeminyaka emibini, namhla iminyaka ilishumi iqutywa.

I-LALI.

Lomteto we Lali wenzelwa ukukataza kwabantu abane- minyaka behleli emizini yabo pezu kwemihlaba yabe Lungu. Baninzi abantu abazuze ingxwaleko ngokususwa emihlabeni yabo ngalo mteto we Lali. Nguwo lomteto wacitacita aba Tembu. Yena uya kulinga konke anako ukuwupelisa lomteto. U-Mr. Tamplin uya kusinga e-Nqushwa aze akubuya kona abuye eze kuba nenye intlanganiso apa. Siya pinda kwakona siti,—

NANTSO KE INBODA YENENE!

Umhla wonyulo woba ngolwe Sine, ngosuku lwe 15 ku November lo. Icebo letu ke liti mzi wase Dikeni ne **Nqu- shwa**

NYULANI U-TAMPLIN!

Ose votini angaze aposwe yilomini, nokuba iyana imvula adyibe, ukuba uyimfama **arolwe**, ukuba usiqwala atwalwe.

KU BANYULI BASE DIKENI NASE NQUSHWA.

Banyuli ! **Isicelo** senu sokuba ndibe ngomnye wabaya ku- zamela ukuba ngabameli besi sitili sikulu kunene sabanyuli, sindenzele imbeko enkulu.

1. Ukuba nindinyule, ndiyakuzamela awona malungelo apa mbili oluntu lonke—ama Fama nabe Dolopu—aba Mhlopo uaba Ntsundu; ngokuba ilungelo. elona lilijo, kusapo lo Mntana **Omhle** olu lwezi zitili, liya kuvela ngokuti amalungelo abo bonke anonelelwe.
2. Inqubelo pambili nempumelelo ye Koloni ndoyinika inko- lelo yam, ngokuti i-Koloni le ndiyibeke pambili kwazo zonke ■ezinye indawo zeli lase South Africa.
3. Masibaqube o-Loliwe bade baye kufika kwelo Golide—siba- -sondeze ngangoko sinalo igunya lokwenjenjalo; oku kuyaba- ngeka kuyo impumelelo nentumo yabantu bakowetu.
4. Andiyitabati kakuble indawo yokuba izwo lama Botshwana lipatwe yi Koloni ; ngokuba indleko zoko zinkulu. Uluulo lwa Pesheya luyavuma, kanjako lunawo **amandla** okulaula elo- swe.
5. Isizinzo setu ngoku malunga nezizwe ezi kwoli pakati, sisa- ya kuti, okweminyaka emininzi esezayo, sipenjelelwe yimiso- benzi yolaulo lwa Pesbeya.
6. Yona inteto yokwablukana nolaulo lwe Nkosazana, sibe ngaba zimele bodwa andiyifuni nokuyi pulapula oku. Le Koloni ingakufumana konke ukuzimela ekufunayo yakuba seyina mandla awaneleyo, kodwa elo **xesha** lisekude.
7. Irafu enzima pezu kotywala ndiya kuyixasa, kwa ne lungelo **efanele** ukunikwa Iona yonke imizi lokuvula nokuvala inkanti ngokutanda kwemizi ngaminye. Ndiya kuxasa **ukunyuswa** kwomali zo Titshala nokwandiswa kwezikolo; nokupeliswa kwomali yama **Kepekepe** (House Duty); nokwandiswa kwe ofisi zo Mantyi kwindawo ezise macaleni zemimandla **epanga- leleyo**; pezu kwako konke ndiya kumtetelela ngqongqo u-Loli we ukuba avulwe pakati kwe Cook-house (ngase Somaseti) no Qonce.

9 Zonke izinto ezi **funekayo** kuni ndonikonza kakuhle, ndize pezu koko ndibe ngumlomo wonu ekuxoxeni imicimbi emikulu yehambiso yeli lizwe letu.

Ndisicaka senu,  
H. T. Tamplin

Imbulu Zevoti.

Umfana ka Pezisa wakwa Gaga saka **seva** etukwa entla- nganisweni kutiwa li-Gqweta; saye beke samana simva ehletywa ngobugqweta, sada saba nendawana zokumndwe- bela. Lento ubugqweta asi yazi ukuba yinto entle, yinto embi kusinina, kuba uti umntu akukohlisa kutiwe uyagqwe- ta, ati namhla asindise omnye kutiwe umgqwetile. Kodwa yena oka Pezisa waliva kubi elozwi kuba waxuma sada sacinga ukuba uyakupambana ubucopo. Wati akuti, “ Ndiligqweta likabani? ” kwatiwa, “Lonto yaziwa nguwe.” Seva sinendawo yokumvela oko, kuba besiba uyatyolwa. Kanti uxunyiswa kukwazi into ayaziyo. Wonke umntu ukululekile ukuba atete apo atanda kona ngalamaxesha kuxoxwa ngevoti. Ukululekile ukumxela umntu akolwa nguye nango kunga votelwa yena, amxele angoyiki nto. Into engafunekiyo, kukukasa pantsi kwenca ngokwe “ *Slang in het gras?'* Hayi, mayime nqo indoda, itete nokuba iyo- dwa ngecala layo; agxeke ogxekayo itete yona. Kufuneka sazene uluvo lwetu ukuze kungabiko lucuku luyakuvela kule micimbi. Makungaqutywa ngobu ntam’inani. U- W. Pezisa ede ange uyatukwa nje uwuza ngecala umzi. Uyoyika ukupuma emhlotsheni ati’ mna ndingecala elitile; sekumana ukubonwa *iqubu lomsila* we-Mbulu, botuke ke abantu bakubona umsila emntwini. Kambe i-Mbulu ya- hlazwa ngumsila ifuna impuku emseleni. Ukwenjenje oku singa angavela simve apo asebenzela kona. Into anga anga- yilumkela *yintambo,* kuba akanguye nomvoti enjalonje. Amkangele ke wona antungwana.

Ukububa Kuka Bev W. B. Philip.

Kungosizi mawetu, esivakaliso umpanga -wokububa kuka Rev. W. B. Philip wehlelo lase Dipende. Asiyi kuzekazeka siti wati, wati. Makwanele xa site kuqala way’ engu Mfu- ndisi kwa Adam Kok, kwada kwase kufudukeni kwama Cwama e-Griqualand West, ukufudukela e-Griqualand East apo akona ngoku u-Adam Kok. Ukusuka apo, wabizwayi- Bemente yakwa Komani. Apo wasebenza ngawo wonke umxelo wake, esebenzela Lowo wambizayo. Ukusuka apo ubeke e-Kapa apo abubele kona. Ibe ngumfo okuteleyo. onotando ongadinwayo. Umke ngesiqupe ngomhla wa 24 ku October engagulanga nokugula, xa ati ukugqiba uku- bala incwadi eziya ezihlotyeni zake Pesheya, pakati kwazo kuko eyenkosikazi yake ebisahambele Pesheya. Ububele emsebenzini wake enyanisekile, kwada kwasekufeni.

Kwakuyole ifileyo pakati kwayo, kubube u-Mrs. Hannah Koyi. Longowabuyae-Nyassa, yakuba ibubile indoda yake u-Mr. W. Koyi umvangeli. Akuba ebuyile, waya kwa kowabo kuma Van Booyen. Akabanga nampilo intle; ngokuha- mbahamba exuma yona, ude wabuba ese Karu, apo aqale isikulana sentsapo, afe esasipete. Ibe iyintokazi elulamileyo. Yena no-Mrs. Kagaso Sazuze kuma Afrika-kazi, ngaboku- qala abazinikela e-Nyassa.

UVIWO LO TITSHALA.

Ngo Cingo **olufika** xa sishicilelayo siva indaba **ezimnandi** zokupumela kododana nomtinjana walapa e-Lovedale owawu- ngone kolu Viwo, ababe ngene yayi ngama 20. Abapumele- leyo lishumi elinesihlanu. Ngati awase Lovedale emi ngolu- hlobo:

Honours.

1 Lennox Majombozi 2 Jonathan Kivit

**Competency**.

3 Rhoda Brotherton 4 Shadrach Nyalashe

5 Candlish Koti 6 Elizabeth Bndi

7 Samuel Kivit 8 Geo. Gordon Figilan

9 Sarah Ann Mahlentle 10 Daniel Kadi

11 Mita Bleki  
P*rovisional.*

12 Amelia Sioina 13 Anthony Daniel

14 Joseph Dambuza 15 Meshach Maqubela.

ISIGIDIMI SAMAXOSA, NOVEMBER 1, 1888 77